ராமநாதபுரம் மாவட்டம் கமுதியில் உள்ள 53 ஊராட்சிகளில் 254 ஊராட்சி ஒன்றிய கண்மாய்களும், 485 ஊராட்சி கண்மாய்களும், 50க்கும் மேற்பட்ட வனத்துறைக்கு சொந்தமான பெரிய, சிறிய கண்மாய்கள் என 350 க்கும் மேற்பட்ட கண்மாய்கள் உள்ளன.இந்த கண்மாய்கள் மூலம் 20 ஆயிரத்திற்கும் அதிகமான ஏக்கர் பரப்பளவில் நெல்,மிளகாய், பருத்தி, மல்லி உள்ளிட்ட பயிர்களை விவசாயிகள் சாகுபடி செய்து வருகின்றனார். இந்நிலையில் கடந்த பல வருடங்களாக கமுதி பகுதிகளில் உள்ள கண்மாய்களில் கருவேல மரங்கள் அடர்ந்து வளர்ந்துள்ளன.மேலும் கண்மாய்களுக்கு வரும் வரத்துக்கால்வாய்களும்புதர்மண்டி தூர்ந்து போய்விட்டதால் அவ்வப்போது பெய்கின்ற மழை நீரையும் தேக்கி வைத்து விவசாயத்திற்கு பயன்படுத்த முடியாத நிலை உள்ளதாக விவசாயிகள் தெரிவித்தனர்.